నంద్ కుమార్ సింగ్ చౌహాన్

నంద్ కుమార్ సింగ్ చౌహాన్ (1952 సెప్టెంబరు 8 - 2021 మార్చి 2) భారతదేశానికి చెందిన రాజకీయ నాయకుడు. అతను ఖాండ్వా నియోజకవర్గం నుండి  ఆరుసార్లు లోక్‌సభ సభ్యుడిగా ఎన్నికయ్యాడు.
రాజకీయ జీవితం
నందకుమార్ సింగ్ చౌహాన్ భారతీయ జనతా పార్టీ ద్వారా రాజకీయాలలోకి  వచ్చి పార్టీలో వివిధ హోదాల్లో పని చేసి 1978లో షాపూర్ మునిసిపల్ కౌన్సిల్ సభ్యుడిగా ఆ తరువాత 1985 నుండి 1996 వరకు వరుసగా రెండుసార్లు బుర్హాన్‌పూర్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. ఆయన 1996 లోక్‌సభ ఎన్నికలలో ఖాండ్వా  నియోజకవర్గం నుండి బిజెపి అభ్యర్థిగా పోటీ చేసి తొలిసారి లోక్‌సభ సభ్యుడిగా ఎన్నికయ్యాడు. నందకుమార్ సింగ్ చౌహాన్ 1998 ఎన్నికల్లో ఖాండ్వా నుండి రెండవసారి లోక్‌సభ సభ్యుడిగా ఎన్నికయ్యాడు. 

నందకుమార్ సింగ్ చౌహాన్ 1999, 2004 లోక్‌సభ ఎన్నికలలో ఖాండ్వా నియోజకవర్గం వరుసగా రెండుసార్లు లోక్‌సభ సభ్యుడిగా ఎన్నికై 2009 ఎన్నికల్లో ఓడిపోయి తిరిగి  2014, 2019 ఎన్నికల్లో వరుసగా రెండుసార్లు లోక్‌సభ సభ్యుడిగా ఎన్నికయ్యాడు. 

మరణం
నంద్ కుమార్ సింగ్ చౌహాన్ జనవరి 11 న కోవిడ్-19 ఇన్ఫెక్షన్‌తో బాధపడుతూ భోపాల్‌లోని ఒక ఆసుపత్రిలో చికిత్స పొందుతూ ఆరోగ్య పరిస్థితి విషమించడంతో గురుగ్రామ్‌లోని మేదాంత ఆసుపత్రికి తరలించి గత కొన్ని రోజులుగా వెంటిలేటర్ సపోర్టుపై ఉండి మార్చి 2న మరణించాడు. ఆయనకు భార్య, ఒక కుమారుడు, ఇద్దరు కుమార్తెలు ఉన్నారు.

మూలాలు

వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
వర్గం:మధ్య ప్రదేశ్ రాజకీయ నాయకులు
వర్గం:మధ్య ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు